A BIZOTTSÁG 1662/2005/EK RENDELETE
(2005. október 11.)
az egyes alapvető gyógyszerek kereskedelme Európai Unióba történő eltérítésének elkerüléséről szóló 953/2003/EK tanácsi rendelet I. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes alapvető gyógyszerek kereskedelme Európai Unióba történő eltérítésének elkerüléséről szóló, 2003. május 26-i 953/2003/EK tanácsi rendeletre (1) és különösen annak 4. cikke (4) és (8) bekezdésére,
mivel:
(1)
A Bizottságnak a 953/2003/EK rendelet 4. cikke szerint módosított kérelmeket nyújtottak be az Epivir 150 mg × 60 és a Combivir 300/150 mg × 60 tekintetében.
(2)
A Bizottság döntése szerint a beérkezett kérelmek teljesítik a 953/2003/EK rendelet által előírt követelményeket, összhangban a rendelet 5. cikke (2) bekezdésében meghatározott eljárással.
(3)
A kérelmezőket tájékoztatták a Bizottság azon döntéséről, hogy elfogadja kérelmüket.
(4)
Ennélfogva szükséges, hogy a 953/2003/EK rendelet I. mellékletének helyébe egy új melléklet lépjen,
ELFOGADTA EZT A RENDELETET:
1. cikk
A 953/2003/EK rendelet I. melléklete helyébe az e rendelet mellékletében szereplő szöveg lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba. Teljes egészében kötelező és közvetlenül alkalmazandó valamennyi tagállamban.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. október 11-én.